Tak van VLU speel ­gasvrou vir konferensie | Netwerk24
Tak van VLU speel ­gasvrou vir konferensie
Die Mielieblom-tak (area 6) van die Vroue-Landbou-unie (VLU) het onlangs sy jaarlikse Vrystaatse Vroue-Landbou-unie (VVLU) konferensie in Bothaville gehou.
"Dit was 'n onvergeetlike dag van gasvryheid en heerlike kos," sê voorsitter Hesté Dippenaar.
"Ons VLU-projek vir die jaar is 'Milk for change'. Elke gas moes 'n liter melk na die geleentheid bring wat aan twee kinderhuise, Huis Eikelaan en die Nala Retabile-huis, geskenk is. Ons het afskeid geneem van Vanda Gagiano, VVLU-president, wat ses jaar lank vir ons 'n toonbeeld was. Marieta de Klerk (uitvoerende bestuur, area 6) lei ons op om ons dagprogram met VLU-finesse aan te bied," sê Delport.
'n Aanbieding oor "Dis die klein dingetjies wat saak maak" is deur Ds. Petri Coetzee van NG kerk Wesselsbron-Noord gelewer. Faan Nel het 'n boodskap namens die Vrystaat-Landbou-unie oorgedra. Tarina Rossel (Suid-Afrikaanse VLU-president) was 'n eregas. GP van Rheede van Oudtshoorn was gaspreker.